google/wiki40b huggingface dataset:
Há Dálu

Há Dálu (angl. Haa Dhaalu) je administratívny atol na severe Maldiv. Nachádza sa tam miestne letisko na ostrove Hanimádú okolo 20 km od hlavného mesta atolu Kuluduffusi. Atol má 35 ostrovov, z toho 16 obývaných. Počet obyvateľov je 22 489 . Atol riadi Mohamed Didi. Nachádza sa na južnej časti prírodného atolu Thiladunmathí (angl. Thiladhunmathi) a na atole Mámakunudú.

Neobývané ostrovy

Bodunágósi (Bodunaagoashi), Dafaru Fasgandu, Dorukanduhurá (Dhorukanduhuraa), Fenbóhurá (Fenboahuraa), Hirinaidú (Hirinaidhoo), Hondáfusi (Hondaafushi), Hondaihú (Hondaidhoo), Innafusi (Innafushi), Kamana, Kattalafusi (Kattalafushi), Kajlakunu (Kaylakunu), Kudamuraidú (Kudamuraidhoo), Kudanágósi (Kudanaagoashi), Muiri, Rasfusi (Rasfushi), Ruffusi (Ruffushi), Vaikaramuraidú (Vaikaramuraidhoo), Veligandu
Basseux

Poloha

Obec má rozlohu 3,35 km². Najvyšší bod je položený 143 m n. m. a najnižší bod 92 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dejiny filozofie

Západná filozofia

Západná filozofia má dlhú históriu, tradične rozdeľovanú do štyroch etáp: staroveká, stredoveká, novoveká a súčasná. Staroveká etapa končí pádom Ríma. Pôsobili v nej aj grécki filozofi ako napríklad Platón. Stredoveká etapa trvá približne do konca 15. storočia. Slovo novoveká je užívané rôzne. Zahŕňa všetko od záverečnej fázy stredovekej etapy po 20. storočie. Súčasná filozofia zahrňuje filozofiu 20. storočia až po súčasnosť.
Most svätého Gottharda

Most svätého Gottharda je gotická pamiatka pochádzajúca z 14. storočia. Most sa nachádza západne od obce Leles v okrese Trebišov. Dĺžka mosta je 70 metrov a široký je 5 metrov. Predpokladá sa, že ide o najstarší most na území Slovenska. V roku 1994 most zrekonštruovali vďaka financiám z fondu Pro Slovakia.

Dejiny

Kamenný most bol postavený v 14. storočí, pravdepodobne aby preklenul dnes už mŕtve rameno rieky Tisa. Svoje pomenovanie získal však až v 18. storočí, keď v tunajšom kláštore pôsobili mnísi pochádzajúci z Čiech. Český rád umiestnil na most sochu sv.Gottharda po ktorom bol následne pomenovaný. Sochu svätca odstránili z mosta v roku 1948. V súčasnosti slúži most najmä ako turistická atrakcia.
Boušovka

Ochrana

Predmetom ochrany je plytký lesný rybníček s výskytom ružovej formy lekna bieleho.
Železničná trať Devínske Jazero – Stupava

Železničná trať Devínske Jazero - Stupava (starší názov Stupava - Mást) je zrušená trať na Slovensku v Bratislavskom kraji vybudovaná v roku 1889.

História

Trať bola posledným veľkým projektom Rakúskej spoločnosti štátnych železníc na území Slovenska. Bola projektovaná ako odbočka hlavnej trate z Devínskej Novej Vsi do Kútov a následne do Skalice. Trať bola vybudovaná v roku 1889 a jej prevádzka začala 27. októbra 1891. Posledný parný vlak tu išiel 25.5.1967. Parná trakcia bola nahradená motorovou. V roku 1988 prešla rekonštrukciou (spojenou s výstavbou diaľnice). Trať je prakticky nová a nepoužívaná. Je dlhá 6,5 km. Posledný osobný vlak tu prešiel v roku 2005, posledný pravidelný osobný vlak v roku 1991. Nákladná doprava tu bola do roku 2003. Na trati sa náchadza aj most ponad diaľnicu Brno - Bratislava. Koľaje boli vytrhané iba po kraj mesta zo smeru Stupava.

Prevádzka

Jazdili tu osobné aj nákladné vlaky až do konca sedemdesiatych rokov 20. storočia, kedy bola osobná doprava zastavená a trať zmizla z cestovných poriadkov. Po úplnom zastavení dopravy na tomto úseku bola táto trať administratívne zrušená v roku 2008.

Budúcnosť

Aj keď táto trať už pravdepodobne svoju železničnú históriu dopísala, v roku 2016 prišli Železnice SR s nápadom premeniť ju na cyklotrasu. Nápad podporil aj Bratislavský samosprávny kraj. V súčasnosti je vytvorená expertná skupina, ktorá v krátkom čase posúdi legislatívne, technické a realizačné možnosti.
Vaux-sur-Vienne

Poloha

Obec má rozlohu 7 km². Najvyšší bod je položený 125 m n. m. a najnižší bod 37 m n. m.

Obyvateľstvo

Počet obyvateľov obce je 593 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tomáš Nádašdi

Tomáš Nádašdi (* 14. máj 1980, Spišská Nová Ves) je slovenský hokejový obranca, momentálne pôsobiaci v klube HK Nitra.

Reprezentácia

V slovenskom drese odohral 13 zápasov, strelil 1 gól.
Vanda (rod)

História a názov

Prvé orchidey rodu vanda objavili a opísali jezuitskí misionári v roku 1613. V roku 1795 použil Sir William Jones v časopise Asiatic Researches názov Vanda, odvodený zo sanskritského názvu vanda alebo vandaka pre liečivé epifytické rastliny rodu Loranthus (imelovec) alebo Vanda tesellata, ktoré sú bežné v Bengálsku a severovýchodnej Indii.
Dodnes sa Vanda tesellata v hindčine nazýva banda a používa sa v tradičnej medicíne ako protizápalový prostriedok a antireumatikum.

Morfológia

Sú to orchidey väčšieho vzrastu. Rastú monopodiálne, pričom stonka je tesne obopnutá pošvami listov. Na starších rastlinách listy na spodnej časti stonky opadávajú a ostávajú len suché listové pošvy, spomedzi ktorých vyrastajú korene.
Rozdeľujú do dvoch skupín. Rastliny prvej skupiny majú úzke, predĺžené, stužkovité až predĺžene elipsovité, striedavo vyrastajúce listy s prierezom v tvare písmena „V“. Rastliny druhej skupiny majú valcovité listy s kruhovým prierezom.
Jeden alebo dva kvetné stvoly vyrastajú vzpriamene v strednej časti stonky. Nesú 2–10 plochých kvetov s priemerom 2–8  cm, podľa druhu. Farba kvetu botanických druhov je zelenožltá, žltá, oranžová až červená. V roku 1847 objavil botanik William Griffith druh Vanda coerulea s bielo-modrými kvetmi, ktorá sa stala základom mnohých moderných hybridov s modrými a fialovými kvetmi.

Ekológia

Pochádzajú z oblastí Ázie a Tichomoria. Rastú epifyticky.

Hybridy

Hybridizáciou sa vytvorilo množstvo farebne zaujímavých krížencov. Orchidey rodu Vanda sú mimo domovských lokalít pestovateľsky náročnejšie. Jednoduchšie sa pestujú hybridy s rodom Ascocentrum pomenované „× Ascocenda“.
Dlhé Klčovo

Dejiny obce

Jej územie je trvale osídlené od 13. storočia. Prvá písomná zmienka o obci pochádza z roku 1296 až 1300. Mala tradičný poľnohospodársky, zemiansky charakter. V období doloženia obce už išlo o rozvinutú usadlosť s kostolom. 
Po neúrode v roku 1830 postihla v roku 1831 obec cholera od 8. do 18. augusta. Zomrelo na ňu 129 ľudí (matrika zomrelých uvádza ich počty: rímskokatolíkov 97, gréckokatolíkov 31, židov 1). Táto epidémia podnietila na Zemplíne vypuknutie známeho roľníckeho povstania.

Súčasnosť

V súčasnosti tu žije vyše 1 400 obyvateľov. Pôsobí tu viacero malých výrobných podnikov, roľnícke družstvo, obchody a podniky služieb. Obec spolupracuje na svojom rozvoji s fondmi Európskej únie ako aj s inými inštitúciami. Má vybudovaný obecný vodovod, rozvod plynu, kanalizáciu (čiastočne) a čističku odpadových vôd. V zrekonštruovanej budove sídli základná škola. Dvojtriedna materská škola funguje v priestoroch bývalej základnej školy.
Historickou pamiatkou Dlhého Klčova je rímskokatolícky Kostol Najsvätejšej trojice. Pochádza z roku 1835. Početní gréckokatolíci  majú svoj chrám od roku 1925. Je zasvätený Zosnutiu Presvätej Bohorodičke. Židovská komunita v Dlhom Klčove bola zlikvidovaná nacistami počas 2. svetovej vojny; dodnes sa tu zachoval židovský cintorín. Pri hlavnom cintoríne bol v roku 1998 postavený dom smútku.

Kultúra

V obci existuje bohatý kultúrny a spoločenský život. Pôsobí tu viacero organizovaných spolkov – nositeľov kultúrneho bohatstva regiónu. Pôsobí tu folklórny súbor Rovina, mužská a ženská spevácka skupina Rovina a detský folklórny súbor Rovinka. Každoročne sa tu koná tanečná súťaž sólistov v ľudovom tanci “Šaffova ostroha“ s medzinárodnou účasťou. Jedná sa o jediný festival ľudového umenia tohto druhu na Slovensku.Máme tu aj spevácku súťaž Talenty kde sa súťaži v ľudovom aj modernom speve.V roku 2014 sa u nás hralo divadlo Varenie lekváru. Každoročne sa tu koná Stavanie mája.
V obci pôsobí Jednota dôchodcov, Zväz zdravotne postihnutých, Hasiči, Zväz drobnochovateľov i Poľovnícke združenie.

Šport

Rozšíreným športom v Dlhom Klčove je najmä futbal: družstvo žiakov  pôsobí v okresnej lige, dospelí hrajú v VI. lige . V obci aktívne pôsobí kulturistický oddiel, ktorý vychoval juniorského majstra Slovenska.  
V našej obci pôsobí aj folklorny súbor Rovina aj detský folklorny súbor Rovinka máme aj mužskú a ženskú spevácku skupinu. Najznámejší z naších tancov je Saffov tanec.

O Šaffovu ostrohu

O Šaffovu ostrohu je súťaž, ktorá sa koná každoročne v obci Dlhé Klčovo.
Jej prvý ročník sa konal v roku 1993. Cieľom súťaže bolo vytvoriť tradíciu sólového tanca v rodisku Juraja Šaffu. Svojrázny tanečník preslávil seba aj rodnú obec nenapodobiteľným čerkaným cifrovaným čapaš čardášom nielen na Slovensku, ale aj v zahraničí.Ak viete dobre tancovať tak sa jej môžete zúčastniť. Súťaž podnecuje interpretov k vyhľadávaniu menej známeho tradičného tanečného materiálu a zároveň zoznamuje verejnosť s najhodnotnejšími výkonmi.

Príroda

Okolie osloví najmä milovníkov nív. Zákutia Tople a Ondavy obývajú mnohé druhy živočíchov a rastlín.
Saint-Hilaire-sur-Benaize

Poloha

Obec má rozlohu 32,61 km². Najvyšší bod je položený 146 m n. m. a najnižší bod 82 m n. m.

Obyvateľstvo

Počet obyvateľov obce je 358 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ósumi (provincia)

Dejiny

V 3. mesiaci 6. roku éry Wadó (713), bola oblasť Ósumi administratívne oddelená od provincie Hjúga (日向国). V tom istom roku, Daijō-kan Cisárovnej Gemmei pokračoval v organizovaní aj ďalších katastrálnych zmien v provinčných mapách z obdobia Nara.
V ére Wadō 6, bola provincia Tanba (丹波国) oddelené od provincie Tango (丹後国) a provincia Mimasaka (美作国) odtrhnutá od provincie Bizen (備前国). V ére Wadō 5 (712), provincia Mucu (陸奥国) bola odtrhnutá od provincie Dewa (出羽国).
Oineus (syn Porthaóna)

Oineus (starogr. Οἰνεύς – Oineus, lat. Oeneus) je v gréckej mytológii syn a nástupca kalydónskeho kráľa Porthaóna.
Kalydónsky kráľ Oineus so svojou manželkou Althaiou, dcérou aitólskeko kráľa Thestia, boli rodičmi Meleagra, organizátora lovu na kalydóskeho diviaka, Tydea, ktorý bol jedným z vodcov vojenskej výpravy "siedmich proti Tébam" a dcéru Déianeiru, druhú manželku hrdinu Hérakla.(podľa iných verzií aj synov Toxea, Thyrea, Klymena a dcéry Gorgu a Perimédu)
Oineus mal jedného roka mimoriadne dobrú úrodu hrozna. V deň oberačky obetoval všetkým bohom, ale zabudol na bohyňu Artemis. Urazená bohyňa nato poslala do jeho krajiny obrovského diviaka, ktorý všetko pustošil. Diviak bol taký nebezpečný, že sa na žiadosť jeho syna Meleagra museli spojiť najlepší poľovníci celého Grécka a až ich spoločné úsilie dokázalo zastaviť jeho ničivé výčiny.
Podľa niektorých antických autorov Oinea vo vyššom veku zosadil z trónu Agrios a uväznil ho. Neskôr ho oslobodil a pomstil vnuk Diomédes, ktorý Agria a jeho synov zabil a Oinea opäť dosadil na trón.Podľa iných Oineus odišiel s Diomédom do Argu, kde sa dožil vysokého veku. Keď zomrel, pomenovali po ňom novozaložené mesto Oinoiu.
Barquet

Poloha

Obec má rozlohu 13,68 km². Najvyšší bod je položený 161 m n. m. a najnižší bod 101 m n. m.

Obyvateľstvo

Počet obyvateľov obce je 379 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Benešov

Dejiny

V 11. storočí za vlády Přemyslovcov prebiehala kolonizácia dovtedy neobývaných oblastí južne od Prahy. Prvé osídlenie Benešova je na mieste dnes zvanom Na Karlově, kde vznikol panský dvorec, kostol a okolo nich osada. Potom sa centrum presunulo výstavbou mestského trhu na dnešné Masarykove námestie. Na Karlove bol založený minoritský kláštor a majiteľom sa stal pražský biskup Tobiáš z Benešova, ktorý si skoro vybudoval nové sídlo – Konopište. Po vymretí Benešovcov sa majiteľmi stávajú Šternberkovci a po nich mestu zostal znak – osemcípa zlatá hviezda v modrom poli.
Ján Žižka z Trocnova vypálil kláštor, keď tade tiahol roku 1420 na Prahu, pretože Šternberkovci boli proti husitom.
Veľkou ranou pre mesto bola Tridsaťročná vojna a zvlášť obsadenie švédskym vojskom v roku 1648, z ktorého sa mesto dlho spamätávalo.
Oporná sústava

Oporná sústava alebo oporný systém je orgánová sústava tvoriaca oporu a ochranu organizmov.

Živočíchy

U živočíchov sa oporná sústava nazýva kostrová sústava alebo kostra (skelet). Je miestom úponov orgánov svalovej sústavy. Spolu tvoria oporno-pohybovú sústavu, kde skelet vystupuje ako jej staticka časť.
Kostra môže byť vonkajšia - exoskelet (napr. hmyz) alebo vnútorná - endoskelet (napr. stavovce).
Podrobnosti pozri aj pod podporné tkanivo.
Selens

Poloha

Selens má rozlohu 7,65 km². Najvyšší bod je položený 154 m n. m. a najnižší bod 57 m n. m.

Obyvateľstvo

Selens má 240 obyvateľov (2009).
Graf vývoja obyvateľstva:
Zdroje: INSEE
Šupinový šev

Šupinový šev (lat. sutura squamosa) je spojenie (tzv. kostný alebo lebečný šev) medzi spánkovou šupinou a veľkým krídlom klinovej kosti. Všeobecnejšie sa rovnakým termínom označuje šupinový typ kostného švu, kedy sú kosti, ktoré sa spájajú, vzájomne cez seba preložené ako rybie šupiny.
Tento šev zaniká ako jeden z posledných, po 60.roku života, často pretrváva po celý život.
Blaincourt-sur-Aube

Poloha

Obec má rozlohu 5,79 km². Najvyšší bod je položený 139 m n. m. a najnižší bod 112 m n. m.

Obyvateľstvo

Počet obyvateľov obce je 96 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Parpeville

Poloha

Parpeville má rozlohu 15,82 km². Najvyšší bod je položený 144 m n. m. a najnižší bod 79 m n. m.

Obyvateľstvo

Parpeville má 236 obyvateľov (2009).
Graf vývoja obyvateľstva:
Zdroje: INSEE
Sergej Viktorovič Zaľotin

Mladosť

Sergej Zaľotin pochádza zo Ščjokina ležiaceho v Tulskej oblasti v strednom Rusku, je ruskej národnosti. Roku 1979 absolvoval strednú školu vo Ščjokine, bol prijatý Borisoglebskú vojenskú vysokú leteckú školu, ukončil ju v roku 1983. Potom lietal v 9. stíhacej leteckej divízii Moskovského vojenského okruhu.

Kozmonaut

Koncom roka 1989 sa zúčastnil 11. náboru do oddielu kozmonautov v Stredisku prípravy kozmonautov (CPK). Prešiel lekárskymi prehliadkami a 11. mája 1990 rozhodnutím Štátnej medzirezortnej komisie bol odporučený na kosmonautický výcvik. Dňa 8. augusta 1990 bol zaradený v CPK na pozíciu kandidáta na kozmonauta. Absolvoval dvojročnú všeobecnú kozmickú prípravu a 11. marca 1992 získal kvalifikáciu "skúšobný kozmonaut".
Od apríla 1992 bol zaradený medzi kozmonautov pripravujúcich sa na lety na Mir. Po štyroch rokoch bol vo februári 1996 vymenovaný za veliteľa záložnej posádky 26. expedície na Mir (vzlietla v auguste 1998), prípravu na let začal s Alexandrom Kalerim, od mája 1998 aj Olegom Kotovom.
Súčasne vo februári 1998 bol spolu s Kalerim určený do posádky 28. expedície na Mir. Štart sa predpokladal pôvodne na august 1999, z finančných dôvodov bol odložený na apríl 2000.  Od januára 2000 so Zaľotinom a Kalerim trénoval herec Vladimir Steklov, ktorý mal vo vesmíre natáčať film, filmová spoločnosť však nesplnila finančné podmienky dohody a Steklov bol 16. marca 2000 vyradený.
Do vesmíru odštartoval 4. apríla 2000 na palube lode Sojuz TM-30. Kozmonauti oživili stanicu, venovali sa vedeckým experimentom, a po dvoch mesiacoch pobytu na Mire sa 16. júna vrátili na Zem. Let trval 72 dní, 19 hodin a 42 minút.
Prešiel do programu letov na Medzinárodnú vesmírnu stanicu (ISS), v máji - októbri 2001 cvičil vo funkcii veliteľa záložnej posádky 2. návštevnej expedície na ISS. Od decembra 2001 stál na čele 4. návštevnej expedície pripravujúcej sa na výpravu na ISS.
K svojmu druhému letu vzlietol 30. októbra 2002 v Sojuze TMA-1 s kozmonautom ESA z Belgicka Frankom De Winne a kolegom Jurijom Lončakovom. Po týždennom pobyte na stanici vyplnenom vedeckými experimentami trojica 10. novembra 2002 pristála v lodi Sojuz TM-34 na Zemi po lete trvajúcom 10 dní, 20 hodín a 53 minút.

Politik

V decembri 2003 neúspešne kandidoval do Štátnej dumy. V októbri 2004 bol zvolený do dumy Tulskej oblasti, preto 20. októbra 2004 odišiel z armády aj oddielu kozmonautov. V Tulskej Dume bol zvolený za predsedu poslaneckého klubu strany Spravodlivé Rusko a podpredsedu ekonomického výboru. V decembri 2007 opäť neúspešne kandidoval do Štátnej dumy, o rok neskôr prešiel do strany Jednotné Rusko a v októbri 2009 obhájil mandát v Tulskej oblastnej Dume, stal sa podpredsedom výboru pre sociálne otázky a ekológiu.
Auvet-et-la-Chapelotte

Poloha

Obec má rozlohu 14,43 km². Najvyšší bod je položený 261 m n. m. a najnižší bod 198 m n. m.

Obyvateľstvo

Počet obyvateľov obce je 254 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Schirrhoffen

Poloha

Obec má rozlohu 0,63 km². Najvyšší bod je položený 138 m n. m. a najnižší bod 119 m n. m.

Obyvateľstvo

Počet obyvateľov obce je 702 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tovarníky

Časti obce

Okružná,
Pod kaštielom,
Robotnícka,
Obrancov mieru,
Odbojárov,
Dr. Pantočku

Vodné toky

Potok Chotina.

Vodné plochy

Jazierko v parku pri Tovarníckom kaštieli.

História

Obec Tovarníky je historicky doložená v rokoch 1172 – 1196. Patrila zoborskému kláštoru, od r. 1272 ako Taarnuk Abovi, neskôr panstvu Topoľčany. V roku 1600 – 1610 bol v tejto obci postavený kaštieľ, ktorého posledným majiteľom pred znárodnením bola rodina Stummerovcov. Po zániku hradu Topoľčany začiatkom 17. storočia bola do Tovarník presťahovaná správa panstva Topoľčany. V r. 1833 – 34 bol postavený cukrovar. V roku 1869 tu Stummerovci postavili nový cukrovar, ktorý pracoval do roku 1929 kedy vyhorel.  V obci boli dva mlyny, tiež pivovar (založený v roku 1866), pálenica (1865) a dva majere.
V minulosti bola obec pričlenená k Topoľčanom, v súčasnosti je opäť samostatnou obcou.

Pamiatky

V obci je rímskokatolícka kaplnka Povýšenia sv. kríža z 19. storočia.
Tovarnícky kaštieľ (pozri obrázok hore).

Parky

Chránený areál Tovarnícky park.

Šport

Futbal
Obecný futbalový klub OFK Tovarníky :: www.ofktovarniky.tym.sk
Komárňansko-ostrihomská župa

Geografia

Župa je prevážne rovinatá, len na juhu zasahuje nevysoké pohorie Vértes. Hlavnou riekou v župe je Duna (Dunaj), tvoriaca hranicu so Slovenskom. Ďalšími dôležitými riekami vlievajucími sa do Dunaja sú Concó, Altal-ér a Szendi-ér.

Doprava

Hlavnú cestu župy tvorí diaľnica M1 na trase Budapešť - Viedeň. Ďalšiu dôležitú úlohu hrajú aj cesta 10 z Budapešti do Győru a cesta č. 11. nadväzujúca na cestu č. 10., ktorá vedie cez Ostrihom. Župou vedie aj železnica na trase Budapešť - Bratislava.
Pied-de-Borne

Poloha

Obec má rozlohu 27,89 km². Najvyšší bod je položený 960 m n. m. a najnižší bod 276 m n. m.

Obyvateľstvo

Počet obyvateľov obce je 216 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Étrun

Poloha

Obec má rozlohu 2,22 km². Najvyšší bod je položený 107 m n. m. a najnižší bod 58 m n. m.

Obyvateľstvo

Počet obyvateľov obce je 333 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dušan Špiner

Životopis

V rokoch 1967 – 1973 študoval katolícku teológiu na RKCMBF v Bratislave a po jej ukončení bol vysvätený za kňaza biskupom Júliusom Gábrišom. Bola mu ponúknutá kariéra v duchovenstve za predpokladu kolaborácie s totalitným komunistickým režimom, ktorú však rázne odmietol a namiesto toho sa angažoval v podzemí. Za jeho pastoračné aktivity pre mládež mu bol v roku 1976 odobratý štátny súhlas a pracoval v bani železnej rudy v Spišskej Novej Vsi. Udržoval popri tom styky s podzemnou cirkvou okolo biskupa Jána Chryzostoma Korca, SJ a zo skupiny Iesuita minor bol Oskárom Formánkom, SJ nasmerovaný na skupinu tajnej cirkvi v Česku pod názvom Koinótés, ktorú viedol biskup Dr. Felix Maria Davídek. 
Sprostredkovával spojenie tejto časti tajnej časti cirkvi v Česko-Slovensku s oficiálnou cirkvou v zahraníčí: s Erfurtom vo vtedajšej NDR a Varšavou, kde sa stretával s kardinálom Wyszyńskim. Práve odtiaľto prišla prosba vysvätiť v tajnej cirkvi kňazov v Sovietskom zväze, na ktorú sa s nasadením vlastného života podujal a preto bol biskupom Davídkom vysvätený za biskupa a vycestoval do Ruska. Po úspešnom absolvovaní misie ho jeden z ordinandov pri výsluchoch prezradil a od toho času bol Špiner neustále pod drobnohľadom KGB a ŠtB.   V snahe skompromitovať jeho pôsobenie v tajnej cirkvi ho tajné služby označili ako svojho spolupracovníka v kategórii agent s krycím menom Dominik.
Po páde komunistického režimu v roku 1989 a obnovení slobodného pôsobenia katolíckej cirkvi bola veľká časť svätení kňazov a biskupov zo skupiny Koinótés (na rozdiel od iných skupín podzemnej cirkvi) spochybňovaná a nebola všeobecne uznaná za platnú. Postupom času však úradná cirkev priznala platnosť svätení v skupine okolo biskupa Davídka a jeho nasledovníkov.
Biskup Špiner sa stretol s pápežom Jánom Pavlom II. a ten mu povedal, že má byť trpezlivý a konať podľa svedomia. Po dohode so spišským biskupom Tondrom a podľa inštrukcií Svätej stolice podpísal vyhlásenie, že nebude vystupovať ako biskup dovtedy, kým Svätá Stolica nerozhodne ináč. Toto prehlásenie podpísal s podmienkou, že mu bude umožnené získať doktorát z teológie a že bude môcť vyučovať teológiu na teologickej fakulte v Bratislave. Tento prísľub následne Ján Sokol zamietol. Dušan Špiner do roku 1999 pôsobil ako kňaz v Spišskej diecéze. Od roku 2001 však odišiel pôsobiť na štátnu akademickú pôdu do Česka. V rokoch 1997 – 2001 vyštudoval na Filozofickej fakulte UK v Bratislave odbor dejiny filozofie a od roku 2001 do roku 2017 pôsobil ako odborný asistent na Pedagogickej fakulte Univerzity Palackého v Olomouci. V súčasnosti je na dôchodku.
V roku 2011, 2. apríla, vo Viedni prevzal spolu s Ludmilou Javorovou (prvá žena, ktorej F. M. Davídek udelil kňazské svätenie) cenu Za slobodu v cirkvi, ktorú udeľuje Nadácia Herberta Haaga, vedená teológom Hansom Küngom.
Na stránkach catholic-hierarchy.org  je vedený ako biskup, ktorý rezignoval z úradu.
Podľa Acta Curiae Pražskej arcidiecézy vysvätil v Prahe 1. apríla 2017 za kňaza bývalého premonštráta a laicizovaného diakona Maria Böhmeho, hoci v Pražskej arcidiecéze nemal na to právomoc.
Priamy prístup do pamäte

Priamy prístup do pamäte (angl. direct memory access, skrátene DMA) je funkcia v počítači, ktorá umožňuje určitému hardvérovému subsystému počítača používať systémovú pamäť pre čítanie a zápis nezávisle od hlavného procesora (CPU). DMA je využívaná viacerými komponentami počítača (napr. radič pevného disku, grafická karta, sieťová karta , zvuková karta ...). Počítačový systém obsahujúci kanály DMA môže presúvať dáta z a do komponentu s výrazne nižším zaťažením procesora (CPU), ako počítače bez DMA.
Bez DMA musí počítač použiť tzv. PIO mód (Programmed Input / Output) a procesor je zaťažený po celý čas trvania prenosu dát. S DMA procesor len inicializuje prenos, počas samotného prenosu je uvoľnený pre iné činnosti a príjme IRQ od radiča DMA, keď je proces prenosu ukončený.
DMA sa s výhodou používa v systémoch pracujúcich v reálnom čase, čiže pre aplikácie ktorých činnosť sa nesmie prerušiť (resp. prerušenie je pre ne kritické).
Esplas-de-Sérou

Poloha

Obec má rozlohu 34,13 km². Najvyšší bod je položený 1 502 m n. m. a najnižší bod 426 m n. m.

Obyvateľstvo

Počet obyvateľov obce je 158 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lublé

Poloha

Obec má rozlohu 12,6 km². Najvyšší bod je položený 118 m n. m. a najnižší bod 57 m n. m.

Obyvateľstvo

Počet obyvateľov obce je 140 (2011).
Nasledujúci graf zobrazuje vývoj počtu obyvateľov v obci.
Zdroje: INSEE